Paul Saar (vaimulik)

Paul Friedrich Saar (7. juuni 1919 Tallinn – 5. märts 2010) oli Eesti Evangeelse Luterliku Kiriku vaimulik, soomepoiss ja tõlkija.

Elulugu
Paul Saar sündis linnamisjonäri peres. Pärast Gustav Adolfi Gümnaasiumi lõpetamist oli ta Eesti sõjaväes ja sõjakoolis. Aastatel 1938–1940 õppis ta Tartu Ülikooli usuteaduskonnas, mille sulgemise järel pärast Eesti okupeerimist ja annekteerimist jätkas õpinguid arstiteaduskonnas.

Et vältida Punaarmeesse mobiliseerimist, oli ta Suvesõja ajal lühikest aega metsavend. Eesti iseseisvuse taotluse ja Saksa-vaenulikkuse eest saadeti ta Saksa koonduslaagrisse Tallinna Patarei vanglasse, kus ta viibis märtsist 1943 kuni maini 1944. Seejärel sõdis ta Relva-SS-üksuse koosseisus Narva rindel. Sealt õnnestus tal põgeneda, ta siirdus Soome ning astus vabatahtlikuna soomepoiste rügementi.

1944. aasta kevadest sügiseni teenis ta vabatahtlikuna Soome sõjaväes. Aastatel 1944 –1947 õppis Helsingi Ülikooli usuteaduskonnas. 1948. aasta algul saadeti vangina sundkorras tagasi Nõukogude Eestisse.

Paul Saar ordineeriti kirikuõpetajaks 9. mail 1948 Tallinna toomkirikus.

Aastatel 1948–1951 töötas ta EELK Vändra koguduse õpetajana ja EELK Tori koguduse hooldajaõpetajana, 1951–1953 EELK Tallinna Toompea Kaarli koguduse I pihtkonna õpetajana.

24. veebruaril 1953 arreteeris Nõukogude Liidu julgeolekuteenistus Paul Saare ja ta mõisteti sõjatribunali poolt 25 + 5 + 5 aastaks kinnipidamisele. Ta vabanes Omski vangilaagrist 26. augustil 1956.

Aastatel 1956–1967 töötas ta EELK Varbla koguduse õpetajana, 1963–1967 EELK Karuse ja EELK Hanila koguduse hooldajaõpetajana.

EELK Hageri koguduse õpetajana töötas Paul Saar aastatel 1967–1993, alates 1989. aastast oli ta ka EELK Lääne-Harju praostkonna praost.

Paul Saar oli aastatel 1979–1992 Karjalas Petroskoi luterliku koguduse hooldajaõpetaja ning alates 13. juunist 1990 kuni emerituuri jäämiseni Ingeri praostkonna praosti kohusetäitja.

Paul Saar oli Soome Sõjaveteranide Liidu Helsingi piirkonna Eesti Ühenduse juhatuse liige ja vaimuliku toimkonna esimees ning Hageri Hooldekodu hingehoidja.

Paul Saar maeti 20. märtsil 2010 Hageri surnuaeda.

Tunnustus
Valgetähe IV klassi teenetemärk 2001
Soome Valge Roosi Rüütliordu I klassi teenetemärk 2002
EELK Teeneteristi II järk 2007
Soome kiriku Püha Henriku Rist 2008
Kohila valla elutööpreemia 2008

Välislingid
Album Academicum Universitatis Tartuensis 1918-1944
Ohvitseride andmekogu
 Elulookirjeldus EELK Hageri koguduse veebilehel
Jüri Vallsalu, Kirikuõpetaja Paul Saare elutee on lõppenud, Eesti Kirik, 16. märts 2010
Jüri Vallsalu, Paul Saar: Inimesel peab olema isiklik suhe Jumalaga, Eesti Kirik, 3. juuni 2009
Katrin Pauts, Nuhid otsisid jutlustest riigivastast propagandat, Õhtuleht, 24. detsember 2002
Lea Jürgenstein, Eesti kiriku staažikaim vaimulik on Paul Saar, Eesti Kirik, 14. mai 2008
Lea Jürgenstein, Soome kiriku kõrge autasu Paul Saarele, Eesti Kirik, 30. aprill 2008
Külli Keel, “KÕIK TULEB HEAKS NEILE, KES JUMALAT ARMASTAVAD”, Sulane 2004
Sigrid Põld, Mälestusi õpetaja Paul Saarest, Eesti Kirik, 29. mai 2019

Kategooria:Hageri Lambertuse koguduse vaimulikud
Kategooria:Varbla Urbanuse koguduse vaimulikud
Kategooria:Karuse Margareeta koguduse vaimulikud
Kategooria:Tallinna Toompea Kaarli koguduse vaimulikud
Kategooria:Vändra Martini koguduse vaimulikud
Kategooria:Lääne-Harju praostid
Kategooria:Eesti metsavennad
Kategooria:Soome 200. jalaväerügemendi koosseis
Kategooria:Eesti tõlkijad
Kategooria:Valgetähe IV klassi teenetemärgi kavalerid
Kategooria:Gustav Adolfi Gümnaasiumi vilistlased
Kategooria:Eesti represseeritud isikud
Kategooria:Hageri kalmistule maetud
Kategooria:Sündinud 1919
Kategooria:Surnud 2010